Lørdag aften skred Nordjyllands Politi til anholdelse af en 44-årig mand. Politiet sætter nemlig manden i forbindelse med det mistænkelige dødsfald på en shelterplads nær Vadum, der blev anmeldt til politiet lørdag eftermiddag. Her blev en 58-årig mand, der formodes at være fra lokalområdet, fundet død. De nærmeste pårørerende til den 58-årige mand er blevet underrettet om dødsfaldet. Nordjyllands Politi kan endnu ikke komme ind på en formodet dødsårsag, men dette bliver dog efterforsket som et drab. Søndag vil der blive foretaget afhøringer og forhøringer, og så vil der blandt andet på findestedet blive sikret spor. Den 44-årige anholdte vil blive fremstillet i et grundlovsforhør i Retten i Aalborg søndag eftermiddag. Politikredsen har indtil videre modtaget omkring 40 henvendelser fra offentligheden og efterspørger fortsat information. Derfor opfordres borgere til at ringe til politiet på 114, hvis de ligger inde med oplysninger om hændelsen.

Opsummering:
Søndag fortsætter afhøringer og forhøringer, og den anholdte vil blive fremstillet i grundlovsforhør.